User talk:Rahulavudinur

സര്‍ക്കാര്‍ സ്‌കൂളിലെ ലാസ്റ്റ് ഗ്രേഡ് ജീവനക്കാരനും പാചക വിദഗ്ധനുമായ കരിമ്പില്‍ രാഘവന്റെയും എവി സതി സതിയുടെയും മകനായി 1990 സെപ്തംബര്‍ 19ന് കാസര്‍ഗോഡ് ജില്ലയിലെ ഉദിനൂരില്‍ ജനനം. സ്‌കൂള്‍ വിദ്യാഭ്യാസത്തിന് ശേഷം കണ്ണിവയല്‍ ഗവ. ടി ടി ഐയില്‍ നിന്നും ടി ടി സി വിജയിച്ചു.നിരവധി സ്‌കൂളുകളില്‍ അധ്യാപകനായി ജോലി ചെയ്തു. നാടക പ്രവര്‍ത്തകനാണ്. നിരവധി തവണ സ്‌കൂള്‍ നാടകങ്ങളില്‍ മികച്ച നടനായി തെരഞ്ഞെടുത്തിട്ടുണ്ട്. സ്‌കൂള്‍ നാടകങ്ങള്‍ സംവിധാനം ചെയ്തു സമ്മാനങ്ങള്‍ നേടിയിട്ടുണ്ട്. കഴിഞ്ഞ കുറേ വര്‍ഷങ്ങളായി മലയാള തെരുവ് നാടക വേദിയില്‍ നിറസാന്നിധ്യമാണ്.പ്രൊഫഷണല്‍, അമേച്വര്‍ നാടകങ്ങളിലും അഭിനയിച്ചിട്ടുണ്ട്. ഉദിനൂര്‍ രംഗവേദിയുടെ ഇരുട്ടിന്റെ ആത്മാവ്, അമര്‍ഷം, അഭിമന്യു എന്നീ പ്രഫഷണല്‍ നാടകങ്ങളിലും മനീഷ തീയറ്റേഴ്‌സിന്റെ വംശനാശം, കല്യാണ സൗഗന്ധികം, കമ്മാരേട്ടന്‍ ഒന്നും മറന്നിട്ടില്ല, ഡിവൈഎഫ്‌ഐ തടിയന്‍കൊവ്വലിന്റെ ഇത് കലികാലം, സുരയും സുഹറയും, ഡിവൈഎഫ്‌ഐ തൃക്കരിപ്പൂര്‍ നോര്‍ത്ത് വില്ലേജ് കമ്മിറ്റിയുടെ പകര്‍ന്നാട്ടം തുടങ്ങി നിരവധി തെരുവ് നാടകങ്ങളില്‍ വേഷമിട്ടു. കെ എസ് ടി എ കലാജാഥ, ശാസ്ത്ര സാഹിത്യ പരിഷത് കലാജാഥ, എക്‌സൈസ് ഡിപ്പാര്‍ട്ട്‌മെന്റ് കലാജാഥ, വിദ്യാഭ്യാസ വകുപ്പ് കലാജാഥകള്‍ എന്നിവയിലും അഭിനയിച്ചിട്ടുണ്ട്. നിരവധി ഹ്രസ്വ ചിത്രങ്ങളിലും വേഷമിട്ടു. ദീപിക പത്രത്തിന്റെ തൃക്കരിപ്പൂര്‍ ലേഖകന്‍ കൂടിയാണ്.